cyanic-selkie/wikianc huggingface dataset:
Daniel O’Connell (dikter)
Død og ettermæle
O'Connell døde uventet i 1899 av en forkjølelse som utviklet seg til lungebetennelse. The New York Times publiserte en nekrolog med et firelinjers dikt av den australske poeten Adam Lindsay Gordon, som de feilaktig hevdet var O'Connells sitt: Life is only foam and bubbles; Two things stand like stone— Kindness in another's troubles, Courage in your own.
O'Connells kone Mabel Ashley O'Connell døde av sorg et år etter sin manns død. Harrison skrev at hun «nølte her kun lenge nok til å si adjø til sine mange venner, og deretter sluttet seg til sin mann i landet som er skjult for menneskelige øyner, der kjærlighet og liv er ett.»
Sun-3
Sun-3 var den tredje generasjon av UNIX arbeidsstasjoner og tjenere som ble produsert av Sun Microsystems. Sun-3 ble lansert 9. september 1985.
SGI IRIS
SGI IRIS er en tidligere serie med terminaler og arbeidsstasjoner som ble bygd av Silicon Graphics. Datamaskinene ble introdusert i 1984 og kjørte operativsystemet Irix. SGI IRIS 1000-serien, 2000-serien og 3000-serien hadde mikroprosessorer fra Motorola 68000-serien. De gikk senere over til RISC-arkitekturen MIPS og deretter Intel Itanium.
Sun-3
Den kjørte SunOS, og hadde også støtte for NetBSD og Linux.
Sun-3 var forsynt med en Motorola 68020 mikroprosessor og en Motorola 68881 flyttallsprosessor (valgfri på Sun 3/50). Den hadde også en proprietær minnehåndterer, som gjorde det mulig å realisere virtuell hukommelse på UNIX.
Digitale sentralbankpenger
Digitale sentralbankpenger (DSP), engelsk Central bank digital currency (CBDC) er digital valuta, utstedt av en sentralbank. En rekke land har begynt å prøve ut DSP (per 2022). Den kinesiske sentralbanken har utstedt over 260 millioner digitale kontoer, men kun tre digitale Yuan i snitt på hver. De fleste sentralbanker ser på om de skal utstede slike penger. En rapport fra det britiske overhuset konkluderte med at DSP var «en løsning på leting etter et problem».
DSP regnes både som selve betalingsmiddelet, og også betalingssystemet rundt valutaen. Dette er noe som har blitt mer aktuelt i årene opp til 2020 og senere pga. markert fall i bruken av tradisjonelle kontanter, og et ønske om et regulert alternativ til kryptovaluta.
I Norge
Norges Bank hadde per 2020 en arbeidsgruppe som utredet forskjellige løsninger for digitale sentralbankpenger. De så i hovedsak sett på to ulike løsninger, en kontobasert løsning og en token-basert løsning. Den kontobaserte løsningen er sentralisert og ligner på tradisjonell betaling med bankkort, mens den token-baserte løsningen kan også fungere desentralisert og ligger nærmere opp til tradisjonelle kontanter.
Løsningene stiller seg forskjellig på viktige områder. Tradisjonelle kontanter er i motsetning til betaling med bankkort anonymt, noe en digital løsning også må være for å kunne være en fullgod erstatning. En sentralisert kontobasert løsning selv med uregistrerte brukere vil ikke kunne gi noen sikker garanti for anonymitet, da transaksjoner fremdeles vil være sporbare. Norges bank vurderte det ikke som nødvendig at DSP skal ha samme grad av anonymitet som kontanter.
Andre ting som Norges Bank beskrev som ønskelige egenskaper var egnethet som tvunget betalingsmiddel, mulighet for offline-betalinger og løsninger for tredjepartstilbydere.
Alders tids bruk
Alders tids bruk er et rettsinstitutt som er nært beslektet med hevd, men som gir selvstendig grunnlag for å ta over (ekstingvere) eller oppnå rettigheter i fast eiendom. Hensynene bak denne regelen har historisk vært at en anser det som viktig at eiendomsforhold er stabile og ikke preges av stadig uro og omskiftninger. Dersom bruken har foregått over en svært lang periode er det uheldig å rippe opp i dette og det at rette eier ikke har foretatt seg noe er også et argument for å bevare dagens tilstand.
Selv om instituttet i det vesentlige er bygget på samme prinsipper som for hevd, er vilkårene likevel noe ulike. I motsetning til hevd er alders tids bruk ulovfestet. Vilkårene for alders tids bruk er mindre presise enn for hevd, men sentrale vilkår er også her at bruken må ha skjedd i strid med opprinnelig eiers rett, for eksempel langvarig husdyrbeite på annen manns grunn. Videre må den som krever rett ha vært i god tro, en kan ikke avlede rett når enn vet at andre har eksklusiv rett til området og likevel tar det i bruk. Det stiles ikke krav til synlige markører for bruken, for eksempel gjerder eller grinder, slik tilfellet er for hevd. Kravene til eksklusivitet, det vil si at en er alene om bruken, og sammenhengende bruk er mindre strenge enn for hevd. En kan for eksempel tenke seg husdyrbeite utøvet av flere bønder innen samme område, og at det inntrer et opphold i beitet på noen år for en eller flere av dem, for eksempel når et bruk legges brakk. Til gjengjeld er "hevdstiden" for alders tids bruk mye lengre enn for hevd - det kreves vanligvis over 100 års bruk.
Vietnams visestatspresident
Den sosialistiske republikken Vietnams visestatspresident er det nest høyeste politiske embetet i landet etter presidenten. Siden 1992 har det utelukkende vært kvinner som har innehatt dette embetet.
Historie
Embetet som visepresident ble første gang innstiftet i forfatningen av 1946 og opprettholdt i forfatningen av 1960. I forfatningen av 1980 ble det erstattet av embetet som Statsrådets viseformann (Phó Chủ tịch Hội đồng Nhà nước). Embetet som visepresident ble innstiftet på nytt i forfatningen av 1992 og opprettholdt i forfatningen av 2004.
Forfatningen av 1946
Regjeringen bestod av republikkens president og visepresident samt ministerrådet. Ministerrådet bestod av statsministeren, visestatsministeren og ministrene.
Visepresidenten ble valgt av Nasjonalforsamlingen gjennom vanlig avstemning. Visepresidentens embetstid var den samme som mandatperioden til Nasjonalforsamlingen som valgte ham. Visepresidenten assisterte landets president. Dersom presidenten døde eller fratrådte, skulle visepresidenten fungere som president i maksimum to måneder i påvente av at en ny president skulle bli valgt.
Under denne forfatningen ble det aldri valgt en visepresident.
Forfatningen av 1960
Visepresidenten ble valgt og kunne bli fjernet av Nasjonalforsamlingen. Visepresidentens embetstid samsvarte med Nasjonalforsamlingens mandatperiode. Enhver statsborger av Den demokratiske republikken Vietnam, som hadde fylt 35 år, var valgbar til embetet som landets president. Visepresidenten assisterte presidenten i dennes plikter. Visepresidenten kunne utøve de delene av presidentens funksjoner, som denne kunne betro ham å ivareta.
Dersom presidenten var arbeidsudyktig i en lengre periode på grunn av dårlig helse, skulle dennes funksjoner bli utøvd av visepresidenten.
Forfatningen av 1980
Statsrådet var Den sosialistiske republikken Vietnams kollektive statsoverhode. Statsrådets medlemmer – inklusive viseformennene – ble valgt av Nasjonalforsamlingen blant dens medlemmer.
Forfatningen av 1992
Visepresidenten ble valgt av Nasjonalforsamlingen blant dens medlemmer. Visepresidenten skulle assistere presidenten i utførelsen av dennes plikter og kunne bli delegert av presidenten til å utføre visse oppgaver.
Dersom embetet som president ble ledig, skulle visepresidenten bli fungerende president fram til en ny president ble valgt av Nasjonalforsamlingen.
Forfatningen av 2014
Visepresidenten blir valgt av Nasjonalforsamlingen blant dens medlemmer etter anbefaling av presidenten. Presidenten kan også anbefale overfor Nasjonalforsamlingen at visepresidenten blir avskjediget eller fratrer. Visepresidenten skal assistere presidenten i dennes arbeid og kan bli delegert visse oppgaver av presidenten på vegne av denne.
Flyktninger (maleri)
Flyktninger (latvisk: Bēgļi) er et maleri fra 1917 av den latviske modernistiske maler Jēkabs Kazaks. Motivet forestiller latviske flyktninger under 1. verdenskrig.
Vietnams visestatspresident
Visestatspresidenten som fungerende statspresident
Tôn Đức Thắng var fungerende statspresident 3. september 1969–22. september 1969 etter Hồ Chí Minhs død og ble valgt som hans ettertreder.
Græsberget
Græsberget (skogfinsk: Krasperi) er ei lita bygd i Kongsvinger kommune. Den ligger mellom Lundersæter og Svullrya og hørte tidligere til Brandval kommune.
Vietnams visestatspresident
Visestatspresidenten som fungerende statspresident
Nguyễn Hữu Thọ var fungerende statspresident 30. mars 1981–4. juli 1981 etter Tôn Đức Thắngs død.
Đặng Thị Ngọc Thịnh var fungerende statspresident 21. september 2018–23. oktober 2018 etter Trần Đại Quangs død.
Flyktninger (maleri)
Bildet tilhører Latvias nasjonalmuseum i Riga.
Willem Jacobus Eijk
Bakgrunn
Willem Eijk studerte medisin og ble uteksaminert som lege ved Universitetet i Amsterdam. Han arbeidet som lege i noen år, før han startet sine studier i filosofi og teologi ved Rolduc-seminaret i Kerkrade.
Prest
Eijk ble ordinert til diakon av biskop Joannes Gijsen den 15. september 1984 og presteviet av ham den 1. juni året etter. I 1987 tok Eijk doktorgrad i medisin fra Universitetet i Leiden med en avhandling om eutanasi. Eijk gjennomførte videre studier og tok også en doktorgrad i filosofi ved Angelicum og en doktorgrad i teologi ved Lateranuniversitetet, begge i Roma.
I 1996 ble Eijk utnevnt til professor i moralteologi ved det pavelige teologiske fakultet i Lugano i Sveits. Fra 1997 til 1999 var han medlem av Den internasjonale teologiske kommisjon.
Biskop og erkebiskop
I juli 1999 ble Eijk utnevnt av pave Johannes Paul II til biskop av Groningen-Leeuwarden og ordinert til biskop av kardinal Adrianus Johannes Simonis den 6. november 1999. I 2004 utnevnte samme pave Eijk til medlem av Det pavelige akademi for livet og året etter til medlem av det styringsråd.
Kardinal
Den 18. februar 2012 opphøyde pave Benedikt XVI Eijk til kardinalprest med San Callisto som tittelkirke. Kardinal Eijk deltok i 2013-konklavet, som valgte Jorge Bergoglio til ny pave (pave Frans). Eijk deltok på den ekstraordinære bispesynode om familien i oktober 2014 og den ordinære bispesynode for familien i oktober 2015. Blant spørsmålene som ble tatt opp på disse synodene er om skilte og sivile gjengifte katolikker bør få lov til å motta den hellige kommunion Før synoden i 2015 skrev kardinal Eijk i et essay blant annet følgende: «Par som inngår borgerlig gjengifte uten å ha fått sitt tidligere ekteskap annullert, utgjør en form for strukturelt og institusjonalisert ekteskapsbrudd.»
I mars 2016 publiserte pave Frans den post-synodale ekshortasjon Amoris Laetitia. Kardinal Eijk kritiserte dette, og hevdet at skrivet hadde sådd tvil, og argumenterte for at Frans må si tydeligere at ekteskapet er ett og uoppløselig og at Frans' formuleringer skaper forvirring blant troende.
Som erkebiskop av Utrecht har han godkjent planer om å restrukturere bispedømmets 326 menigheter til 48 territorier, etter et mønster i de deler av Europa der kirkesøkningen er gått kraftig tilbake. Dette er blitt møtt med atskillig motstand fra flere troende. Han sa: «Da jeg snakket med paven, advarte jeg at den gamle kirkes strukturer ikke ville eksistere lenger når jeg en gang fratrer - og at i 2025 ville to tredeler av vår kirker være tatt ut av gudstjenestelig bruk.»
I mai 2018 kritiserte kardinal Eijk pave Frans etter at han i relasjon til en konflikt innen den tyske bispekonferanse om spørsmålet om man i unntakstilfeller skulle la protestanter motta nattverden i katolske messer, hadde latt være å be Troskongregasjonen å avklare saken men sendt det tilbake til de tyske biskoper. Dette gjorde han på en privat nederlandsk nettside ,og det ble raskt fanget opp av utenlandske katolske aviser og tidsskrifter, som National Catholic Register italienske La Nuova Bussola Quotidiana og den tyskspråklige internetportal Kath.net. Kardinalen mente at paven hadde ved sin mangelhfulle klargjøring om Kirkens lære og praksis forsømt «å i tro og enhet bevare og formidle trosbekjennelsen»
Episkopalgenealogi
Hans episkopalgenealogi er:
Johan Lyche
Johan Lyche (født 16. april 1911 i Torvikbukt, død 1993) var sivilagronom, skoleleder, fylkeslandbrukssjef og politiker. Etter oppvekst på Løkkegården der Nordvestlandet folkehøgskole senere ble bygget, og ungdomstid på Nordmøre, flyttet han til Oslo i 1935 og til Østfold i 1939. Han ble utdannet sivilagronom ved Norges Landbrukshøgskole og ble både grunnlegger av og den første rektoren på Tomb jordbruksskole i 1939. Han var fylkeslandbrukssjef i Østfold fra 1952 til 1981.
Lyche hadde en rekke tilittsverv i blant annet Norges kristelige studentlag, Det Norske Misjonsselskap, Haugetun folkehøgskole, Vårt Land, Oslo bispedømmeråd, Det norske myrselskap, Det norske 4H og Bondelagets folkehøgskole. Han var dessuten varaordfører Råde i 1948-1952 og vararepresentant til Stortinget i 1945-1953.
Lyche ble i 1981 tildelt Kongens fortjenstmedalje i gull.
Seiling under Sentralamerikanske og karibiske leker 1986
Seiling under Sentralamerikanske og karibiske leker 1986. Seiling var en av flere sporter i de femtende sentralamerikanske og karibiske leker som ble arrangert i Santiago de los Caballeros i Den dominikanske republikk i perioden 24. juni til 5. juli 1986. Det var femte gangen som seiling var med i de sentralamerikanske og karibiske leker. Det ble konkurrert i fire klasser, kun for menn. Puerto Rico ble beste nasjon med to gullmedaljer foran Cuba som også vant to gull.
Bukkene Bruse på badeland
Bukkene Bruse på badeland er en norsk bildebok for barn, skrevet av Bjørn F. Rørvik, illustrert av Gry Moursund og utgitt første gang i 2009. Boka bygger på eventyret om de tre bukkene Bruse, men forteller videre på en leken og humoristisk måte med en tekst som passer for høytlesning. De naivistiske, fargerike illustrasjonene er i blandingsteknikk og inspirert av barnetegninger.
Dag Hol
Dag Hol (født 26. oktober 1951 i Hamburg) er en norsk figurativ maler og grafiker.
Bukkene Bruse på badeland
Bukkene Bruse på badeland har fått svært god kritikk. Den ble belønnet med Kulturdepartementets barnebokpris som «beste billedbok 2009». , fikk sølv i kategorien «bildebøker» under Årets vakreste bøker 2010 og ble kåret til beste bildebok i Sverige 2012 av Bokjuryn. Boka har dessuten blitt en av Norges største bildeboksuksesser noensinne med 130 000 trykte eksemplarer fordelt på en rekke opplag fram til og med høsten 2014. Boka er også gitt ut i Sverige (2012), Danmark, Frankrike, Færøyene og Sør-Korea.
Dag Hol
Han er utdannet ved Statens kunstakademi fra 1980 til 1984 og har vært elev av Gunnar Dietrichson og Odd Nerdrum. Før han begynte på Statens Kunstakademi, studerte han nordisk, fransk og tysk språk og litteratur ved Universitetet i Oslo. Han debuterte som kunstner med separatutstilling i 1983.
Bukkene Bruse på badeland
Oppfølgeren Bukkene Bruse vender tilbake kom i 2014.
I 2014 satte Teatret Vårt i Molde opp en sceneversjon av Bukkene Bruse på badeland.
Dag Hol
Hans arbeider er påvirket av eldre malerkunst, fra renessansen til romantikken. Han har også studert indisk, japansk og kinesisk klassisk kunst og filosofi. Han har holdt en rekke kunstfilosofiske foredrag i Norge, USA, India og Taiwan bl.a. med tittelen The Art of Doing.
På Hols separatutstilling i Oslo rådhus i mars 2012 kom mer enn 3.000 mennesker på åpningen, og mer enn 21.000 mennesker i de tre ukene utstillingen var åpen
Mac Speedie
Mac Curtis Speedie (født 12. januar 1920 i Odell i Illinois, død 5. mars 1993 i Laguna Hills i California) var en profesjonell amerikansk fotballspiller fra USA som spilte end for Cleveland Browns i All-America Football Conference (AAFC) og National Football League (NFL) i syv år før han gikk til Saskatchewan Roughriders i Canada. Han var senere hovedtrener for Denver Broncos i American Football League i to år. Speedie var høy og kjapp og hadde et talent for å komme seg klar av forsvarere, og ledet ligaen i mottakelser fire ganger i løpet av sin karriere og ble utnevnt til All-Pros førstelag seks ganger. Hans i snitt 800 yards per sesong ble ikke overgått før to tiår etter han pensjonerte seg, og snittet på 50 yards per kamp ble stående i 20 år etter han forlot idretten.
Dag Hol
I 2016 holdt Hol en ny separatutstilling i Rådhusgalleriet i Oslo. Utstillingen med tema "requiem og vann", ble åpnet av tidligere statsminister Kåre Willoch. Hol bor med sin kone Yachi i Oslo.
Mac Speedie
Speedie vokste opp i Utah og ble en utmerket hekkeløpsutøver i high school og fullback på skolens fotballag til tross for en barndom med Perthes sykdom. Han gikk på University of Utah hvor han fortsatte å utmerke seg i friidrett og amerikansk fotball før han gikk inn i hæren i 1942 under andre verdenskrig. Han tjenestegjorde i fire år før han signerte med Browns i 1946, hvor han spilte end med quarterback Otto Graham, fullback Marion Motley og receiver Dante Lavelli. Browns, da et nytt lag i AAFC, vant ligatittelen hvert år mellom 1946 og 1949. Etter at ligaen ble oppløst i 1950 ble laget en del av NFL, og Speedie fortsatte sin suksess på veien til nok en ligatittel. Etter to år til med Browns valgte Speedie å forlate laget til fordel for Western Interprovincial Football Union (WIFU) etter en konflikt med hovedtreneren Paul Brown. Han spilte to fulle sesonger i WIFU og én kamp i en tredje sesong før han pensjonerte seg.
Megaceras endroedii
Utseende
En stor, (ca. 35-53 millimeter), kort og bred, blank, brunlig til svart hornbille. Hannen har et kraftig horn i pannen, dette er ganske langt hos denne arten, og to korte, butte horn på pronotum, som er høyt hvelvet, for det meste nokså blankt, men med et parti med kraftig skulpturering på hver side. For-leggen (protibia) har tre tenner. Dekkvingene er glatte og blanke.
Mac Speedie
I 1960 ble han ansatt som end coach for Houston Oilers i AFL. Oilers vant ligatittelen det året, men Speedie forlot laget i 1961 etter at lagets hovedtrener og Speedies tidligere lagkamerat Lou Rymkus fikk sparken. Han tok en jobb som assistenttrener for AFLs Denver Broncos og ble forfremmet til hovedtrener i 1964, men klarte ikke å oppnå suksess i løpet av to år med laget. Han valgte å trekke seg i 1966 og tok heller en stilling som talentspeider, hvor han forble frem til 1982. Den 15. januar 2020 ble det annonsert at Speedie var et av årets nye medlemmer av Pro Football Hall of Fame.
Megaceras endroedii
Levevis
Lite er kjent om biologien til disse billene. De fleste av artene er tilsynelatende sjeldne, og lever i løvskog. De voksne billene er nattaktive. Larvene utvikler seg mest sannsynlig i råtne stokker.
Mac Speedie
Tidlig liv
Speedie ble født i Odell i Illinois, men gikk på high school i Utah. Som barn hadde han Calvé-Legg-Perthes sykdom, en tilstand hvor vekst eller mangel på beinmasse i hofteleddet påvirker tilførsel av blod i området. Han måtte gå med støtter i fire år, og ett av beina hans endte opp med å være kortere enn det andre. Til tross for sykdomen ble Speedie en stjerneatlet på South High School i Salt Lake City, hvor han spilte amerikansk fotball, basketball og drev med friidrett. Han spilte center på skolens basketballag og ble inkludert på en liste over Salt Lakes beste idrettsutøvere for hans prestasjoner som halfback for fotballaget. Han sa at det å fjerne støttene «was like turning a frisky colt out to pasture after a year in a box stall». «I had such a backlog of athletic ambition that I wanted to play football, basketball, and track all at one time.»
Megaceras endroedii
Utbredelse
Arten er kjent fra Peru.
Mac Speedie
College og militærkarriere
Etter high school gikk Speedie på University of Utah, hvor han tok en grad i geologi og fortsatte å utmerke seg som idrettsutøver. Han spilte amerikansk fotball og basketball og drev med hekkløp. Som end for Utah Redskins ble han utnevnt til all-conference i 1939, 1940 og 1941. I friidrett var han nummer to i et hekkløp hvor vinneren, Fred Wolcott fra Rice University satte en NCAA-rekord.
I likhet med mange collegeutøvere på sin tid vervet Speedie seg til militæret etter angrepet på Pearl Harbor mot slutten av 1941. Etter uteksamineringen i 1942 gikk han inn i United States Army. Speedie ble stasjonert på Fort Warren i Wyoming og spilte for basens militærlag.
VM i padling 1986
VM i padling 1986 (verdensmesterskapet i padling) ble arrangert i Montreal i Canada i 1986.
Mac Speedie
Cleveland Browns
Det tok ikke lang tid før Speedie utviklet seg til en viktig del av Browns’ angrep sammen med quarterback Otto Graham, fullback Marion Motley og mottaker Dante Lavelli. Han var entusiastisk, energisk og kjapp, og var en utfordring for forsvarerne som dekket ham opp. Han hadde en uvanlig løpestil som et resultat av sykdommen, som Lavelli sa at «gav ham en merkelig gange som gjorde det lett for ham å lure forsvarere». Speedie tok imot den første touchdownpasningen i ligaens historie i Browns’ åpningskamp mot Miami Seahawks, som laget vant 44–0. Browns endte seriespillet 12–2 og vant divisjonstittelen i AAFC West og en plass i tittelkampen. I uken før tittelkampen mot New York Yankees ble Speedie og to lagkamerater, Lou Rymkus og lagkaptein Jim Daniell, arrestert etter en konfrontasjon med politiet i Cleveland. Daniell var sjåfør i en bil med Rymkus og Speedie som passasjerer og ventet på at Speedies kone skulle komme inn med et fly fra Utah. Daniell tutet på en politibil som blokkerte ham, som førte til konfrontasjonen og arrestasjonene. Brown sparket Daniell av laget, men Speedie og Rymkus ble ikke straffet av laget; de ble holdt i arresten i flere timer før de ble siktet for forstyrrelse av freden.
Browns vant tittelkampen i 1946, hvor Speedie tok imot seks pasninger for 71 yards. Speedie ledet ligaen i yards per mottakelse med 23,5 og scoret syv touchdowns. Etter sesongen ble han og flere av hans lagkamerater utnevnt til AAFCs All-League Team.
1947-sesongen var også solid for Speedie. I en kamp mot Buffalo Bills tangerte han en idrettsrekord ved å ta imot en touchdown fra Graham som han løp 99 yards for en touchdown. Ved slutten av seriespillet ledet han ligaen i mottakelser og mottatte yards, og Browns sikret nok en ligatittel. Hans 67 mottakelser og 1 146 mottatte yards var nest best i idrettens historie, etter Green Bay Packers’ Don Hutson med sine 1 211 yards i 1940. Speedie ble utnevnt til All-Pro førstelag. Speedies suksess i 1947 kom til dels som et resultat av at han, Graham og Lavelli hadde utviklet seg til en solid gruppering etter å ha studert timevis med film og jobbet på teknikk og koordinasjon. Speedie studerte hvordan defensive backs beveget føttene og forsøkte å rive seg løs ved å utnytte deres feilsteg. De eksperimenterte med screen pasninger og gjorde mindre endringer på vanlige løperuter for å utnytte forsvarets svakheter.
Browns fulgte det opp med en perfekt sesong og vant ligatittelen for tredje år på rad. Speedie ledet ligaen i mottakelser og ble nok en gang utnevnt til All-Pro. 1949-sesongen ledet til nok en ligatittel og en utnevnelse til All-Pro for Speedie, som ledet ligaen i mottakelser for tredje år på rad. Han hadde 228 mottatte yards i en kamp mot Yankees, som fremdeles er en lagrekord. Tom Landry, en cornerback for Yankees cornerback som senere ble trener for Dallas Cowboys, skulle dekke opp Speedie og beskrev opplevelsen som «den flaueste atletiske forestillingen i mitt liv». AAFC ble oppløst etter 1949-sesongen og Browns samt to andre lag ble en del av NFL. Speedie var AAFCs karriereleder i mottakelser og mottatte yards med 3 554.
Clevelands suksess fortsatte i NFL i 1950 og stilnet skeptikere som mente at laget kun fant suksess på grunn av det lavere nivået i AAFC. Etter seier over de regjerende NFL-mesterne Philadelphia Eagles i sesongåpningen nådde Browns tittelkampen, hvor de slo Los Angeles Rams 30–28 med et field goal av Lou Groza i kampens siste sekunder. Speedie tok imot 548 yards i løpet av sesongen og ble utvalgt til NFLs første Pro Bowl.
Browns nådde tittelkampen igjen i 1951 og 1952 men tapte begge årene. Speedie ledet NFL i mottakelser i 1951 og ble utnevnt til All-Pro førstelag, men kunne ikke spille i tittelkampen på grunn av en skade. I 1952 ble han utvalgt til Pro Bowl for andre gang. Etter sesongen forlot han Browns til fordel for å spille for Saskatchewan Roughriders i Western Interprovincial Football Union. Speedie var en uavhengig person, et personlighetstrekk som kolliderte med Browns dominerende trenerstil. «Han var en av de Paul Brown pirket ekstra mye på», ifølge tidligere lagkamerat Ken Carpenter. «Han hengte seg opp i Speedie uten en god grunn.» Speedie viste sin misnøye ved å ta med en skunk til treningsleiren i 1952 som han kalte «Paul». Brown gjorde det klart overfor Speedie at han ikke syns det var morsomt, og Speedie svarte at det var et nattdyr som var oppkalt etter Paul Revere.
Roughriders tilbød Speedie en dobling av lønnen han fikk av Browns i en periode hvor de canadiske ligaene forsøkte å øke interessen ved å signere stjernespillere fra NFL. Paul Brown nektet å matche tilbudet og Speedie, som tjente $11 000 i året med Browns, signerte kontrakt med det canadiske laget før 1953-sesongen. Brown truet deretter Speedie med søksmål for brudd på hans kontrakt med laget da han påstod at Browns hadde tatt nytte av en mulighet til å forlenge kontrakten etter den utløp i sommeren 1953. «Dette var enkelt og greit et tilfelle av kontraktsbrudd, da denne unge mannen moralsk og etisk hadde en kontrakt med oss», sa Brown. Speedie sa senere at Brown «sa til meg at han skulle ta hevn da jeg forlot ligaen».
Western Interprovincial Football Union
Den da 33 år gamle Speedie begynte å spille for Roughriders til tross for trusselen om søksmål. Speedie ledet ligaen med syv touchdowns i 1953 og med 576 mottatte yards den neste sesongen. I 1955 ble han sendt til WIFUs BC Lions, men spilte bare én kamp for dem før en kneskade satt ham på benken ut sesongen. Han hadde fått et tretthetsbrudd i leggen og måtte operere to revnede leddbånd i kneet og ankelen. Det var forventet at han skulle jobbe som talentspeider for Lions i rehabiliteringsperioden. Etter skaden ble Speedie kuttet fra spillerstallen, og spilte aldri på profesjonelt nivå igjen.
Trenerkarriere
Speedie var tilbake i idretten i 1960 som end coach for American Football Leagues Houston Oilers under tidligere lagkamerat og daværende hovedtrener for Oilers Lou Rymkus. Oilers vant AFL-tittelen i 1960, men Rymkus fikk sparken ettter en svak start på neste sesong. Lageier Bud Adams ba Speedie om å fortsette i stillingen sin, men Speedie valgte å slutte i solidaritet med Rymkus.
AFLs Denver Broncos ansatte Speedie som end coach året etter. Han jobbet under hovedtrener Jack Faulkner, som erstattet Frank Filchock før sesongstart og ble utnevnt AFL Coach of the Year. Faulkner ledet laget til et sesongresultat på 2–11–1 i 1963, og Speedie erstattet ham året etter, midt i en tapsrekke på 14 kamper.
I Speedies første kamp som lagets leder tok broncos en 33–27 seier over Kansas City Chiefs. To uker senere suspenderte Speedie placekicker Gene Mingo og defensive back Willie West for «conduct detrimental to the club», trolig for å ha festet til langt på natt på et hotell. Laget gikk 2–7–1 under Speedie, som ble signert til en 2-årig kontrakt etter sesongen.
Broncos gikk 4–10 i Speedies første fulle sesong som Broncos’ hovedtrener i 1965. Etter å ha startet 1966-sesongen med to nederlag sa Speedie opp, og assistenttrener Ray Malavasi tok over. Han sa selv at dette var det beste for laget. Speedie gikk 6–19–1 i løpet av sin tid som Broncos’ hovedtrener. Han tok deretter en stilling som talentspeider for laget og holdt til i Laguna Hills, California. Han holdt stillingen til han pensjonerte seg i 1982.
Senere liv og død
Speedie hadde en kort gjenforening med Brown i 1977 da de to møttes under det årlige East–West Shrine Game, en all-star kamp for college. Speedie introduserte seg selv til Brown, som svarte «Yes, I know. You're the one who went to Canada.» Speedies venner og tidligere lagkamerater presset ofte på for å få han innlemmet i Pro Football Hall of Fame, men Speedie mente at hans konflikt med Brown var grunnen til at han ikke ble innlemmet, selv om flere av hans tidligere lagkamerater, inkludert Otto Graham, Dante Lavelli og Marion Motley, ble innlemmet. Han ble plassert på en liste over eldre nominasjoner på midten av 1980-tallet, men ble ikke innlemmet da heller. I 1991 sa Graham at han mente Paul brown var grunnen, «Paul wasn't the type of guy you crossed. He would never forget it.»
Selv om han ikke ble innlemmet i æresgalleriet for profesjonell amerikansk fotball ble Speedie innlemmet i Utah Sports Hall of Fame i 1972 og University of Utah's Crimson Club i 1986. Han døde i California i 1993.
Den 15. januar 2020 ble Speedie innlemmet i Pro Football Hall of Fame Class of 2020.
Marie Overbye
Marie Overbye (født 19. januar 1976) er en dansk tidligere triatlet.
Hun representerte landet sitt under Sommer-OL 2000 i Sydney, der hun ble nummer 28.
Renata Berková
Renata Berková (født 24. mai 1975) er en tsjekkisk tidligere triatlet.
Hun representerte landet sitt under Sommer-OL 2000 i Sydney, der hun ble nummer 29.
Arthropterus
Arthropterus er en slekt av løpebiller.
Utseende
Middelsstore (gjerne 7-20 millimeter), avlange, noe flate, gjerne rødbrunlige løpebiller med et nokså karakteristisk utseende. Det mest påfallende trekket er at antenneleddene er brede og flate, slik at antennene er formelt som smale blader. Hodet er forholdsvis lite, men fasettøynene store og utstående, kjevene (mandiblene) ganske små. Pronotum er mer eller mindre hjerteformet, bredden varierer ganske mye. Dekkvingene er flate, jevnbrede, sprikende i spissen slik at de ikke dekker bakkroppsspissen, uten punktstriper. Beina er noe utvidete og flate.
Levevis
lekten er sterkt knyttet til maur og lever i maurtuer (obligate myrmekofiler).
Utbredelse
Slekten er utbredt i Australia.
Madonna med maskingevær
Madonna med maskingevær (latvisk: Madonna ar ložmetēju) er et maleri fra 1932 av den latviske kunstner Kārlis Padegs. Motivet forestiller en jomfruelig kvinne med uskyldig ansikt plassert blant støvler og hjelmer og med et fryktinngydende våpen ved hånden.
Maleriet tilhører Lativias nasjonale kunstmuseum i Riga.
Artur Galijev
Artur Galijev (født 14. mai 2000 i Astana) er en kasakhstansk skøyteløper.
Sammenlagt i Verdenscupen
Oppdatert etter sesongen 2020/21.
Football League 3. divisjon nord 1952–1953
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Palm OS
Siste versjon var 5.4.9 som ble lansert 14. oktober 2007.
Sagskatten
Sagskatten var en særskilt skatt på sagbruk i Norge fra 1560 til den ble opphevet sammen med sagbruksprivilegiene i 1860. Skatten ble ved flere anledninger forhøyet og mellom 1747 og 1795 var det en egen sagmesterskatt.
Robertprisen for årets sminkør
Robertprisen for årets sminkør er en filmpris som ble delt ut av Danmarks Film Akademi første gang under Robertfesten i 1987. Den har siden vært utdelt hvert år bortsett fra i 1988, 1989 og 1991.
Camille Pleyel
Joseph Etienne Camille Pleyel (1788–1855) var en fransk pianist, musikkforlegger, innehaver av pianoprodusenten Pleyel et Cie og av konsertsalen Salle Pleyel i Paris.
Pleyel var den yngste sønnen til den østerrikske komponisten Ignaz Pleyel og Gabrielle Lefebvre. I 1815 ble han deleier av farens forlag og av klaverfabrikken Pleyel.
Chopin opptrådte flere ganger i Pleyels konsertsal.
Chicago Executive Airport
Chicago Executive Aiport, tidligere Palwaukee Municipal Airport, er en offentlig flyplass 33 kilometer nordvest for Chicago, i landsbyen Wheeling, i Cook County, Illinois, USA. Den er eid av City Prospect Heights og landsbyen Wheeling. Flyplassen har over 77 000 take-off og landinger i året, og er den fjerde travleste flyplassen i Illinois.
Historie
Flyplassen ble åpnet i 1925 som Gauthier's Flying Field. Den ble kalt Pal-Waukee i november 192 etter sin beliggenhet nær skjæringspunktet mellom Palatine Road og Milwaukee Avenue. I 1953 ble den kjøpt av George J. Priester som utviklet flyplassen. I løpet av de neste 33 år ble rullebanen asfaltert, belysning installert og hangarer bygget, likeledes et kontrolltårn. I 1986 forhandlet George's sønn Charlie om salg av flyplassen til Wheeling og Prospect Heights, og den ble omdøpt Palwaukee Municipal Airport.
Charlie Priester hadde en base på flyplassen for sitt charterselskap, Priester Aviation. Priester solgte basen til Signatur Flight Support i 2001 og overførte den operative kontroll av Priester Charter til sin sønn, Andy i 2004.
I august 2006 stemte medlemmene fra landsbyen Wheeling og otfføreren i bystyret i Prospect Heights for å godkjenne en navneendring. Den 17. oktober 2006 ble Palwaukee lommunale flyplass omdøpt til Chicago Executive Airport
I oktober 2015 annonserte det Cincinnati baserte Ultimate Air Shuttle planer om å begynne å operere fra flyplassen til Cincinnati/Northern Kentucky internasjonale lufthavn i januar eller februar 2016. Den kvinnelige luftfartspioner, Sally Strempel etablerte en flyskole der i 1950. Den fikk navnet Sally's Flying School og beholdt den frem til 1966. Strempel ble innlemmet i Illinois Aviation Hall of Fame og var den første kvinne i Illinois, og en av de første fem nasjonalt utpekt av Federal Aviation Administration som instruktør som kunne ta private og kommersielle kandidater opp til eksamen.
Fasiliteter
Flyplassen dekker et område på 166 hektar og ligger 197 moh. Den har tre asfalterte rullebaner: 6/24 er på 1 121 x 15 m; 12/30 er på 1 346 x 23 m; 16/34 er på 1 524 x 46 m.
For året som avsluttet 31. juli 2014 hadde flyplassen 77 321 flyoperasjoner, et gjennomsnitt på 212 per dag: 83% private- og forretningsfly, 17% flytaxi og <1% militære. I januar 2017 var 194 fly basert på flyplassen: 105 enmotors, 22 flermotos, 62 jet og 5 helikptre. Flyplassen kan håndtere executive jets i 20-setere konfigurasjon, for eksempel Grumman Gulfstream og Bombardier Challenger, samt større fly innimellom besøk. Sporadisk lander militære transportfly, slik som Lockheed C-130, bruker flyplassen når den transporterer serviceperspnell til lokale fasiliteter som Great Lakes Marinebase Training Center eller North Chicago V. A. Hospital. Leietakere på flyplassen omfatter tre nasjonale fast-base-operatører, Atlantic Aviation, Signatur Flight Support, og Hawthorne Global Aviation Sevices som leverer drivstoff og utfører handling for tilfeldige fly og en betydelig del av de lokalt baserte fly. Priester Air Charter, Palwaukee Flyers, og flere mindre selskaper og flyperatører er også til stede.
I 2007 opprettet Chicago Executive's ledelse en offentlig utsiktsplattform øst for den sørlige enden av rullebane 16-34 langs Palatine Frontage Road med parkeringsplass og rasteplass med sitteplasser og et høyttaleranlegg for å tillate besøkende å overhøre flykontrollens radiokommunikasjon med flyene. En oppslagstavle har en kopi av det gjeldende FAA kart, plakater for arrangementer og pedagogisk informasjon. Området er åpent 24 timer, 7 dager i uken.
Samael
Samael eller Sammael (hebr. סמאל) er en engel i jødisk mytologi, som vanligvis sidestilles med Satan. Navnet kan muligens oversettes (omtrentlig) som «Guds gift». Samael opptrer også i tekster fra tidlig kristen gnostisisme og spiller en viktig rolle i antroposofien. I rabbinsk litteratur er Samael lederen for satanene (demonene) og en dødsengel. Han blir også sagt å være Esaus skytsengel. I og med Samaels skiftende egenskaper har han blitt sett som både god og ond.
Sanger fra den gang mor var liten 2
Sanger fra den gang mor var liten 2 er det 8. studioalbumet til Wenche Myhre som ble gitt ut i 1976.
Sporliste
Side 1:
Side 2:
Prinsesse med en ape
Prinsesse med en ape (latvisk: Princese ar pērtiķi) er et maleri fra 1913 av den latviske kunstner Janis Rozentāls.
Etter å ha skiftet eier et par ganger, tilhører bildet i dag Latvias nasjonalmuseum i Riga.
Kvensk språkdag
Kvensk språkdag (kvensk: Kväänin kielipäivä) er en merkedag som finner sted hvert år den 26. april. På denne dagen i 2005 ble kvensk anerkjent som et eget språk i Norge.
Initiativtakeren til den kvenske markeringsdagen er Norske Kveners Forbund/Ruijan Kveeniliitto, som på sitt landsstyremøte i 2015 vedtok at 26. april skal betegnes som Kvensk språkdag, og på den måten ha en årlig markering av det kvenske språket.
Markeringsdagen er ment som et supplement til Kvenfolkets dag (kvensk: Kväänikansan päivä) som markeres 16. mars
Heteronychus digitiformis
Heteronychus digitiformis er en bille som hører til gruppen hornbiller i familien skarabider (Scarabaeidae).
Utseende
En middelsstor (ca. 15 millimeter), oval, blankt svart hornbille som overflatisk minner om en tordivel (Geotrupidae). Kjønnene er overflatisk like. Hodet er uten horn, men med to små knøler, snuten med noen korte tenner. Pronotum er rundet uten horn eller groper, svært fint punktert. Dekkvingene har nokså kraftige lengdestriper.
Levevis
Larvene lever i jorda, der de spiser røtter og råtnende organisk materiale. Utviklingen tar omtrent et halvt år.
Utbredelse
Arten lever i Guizhou, Guangxi og Yunnan, Kina.
Atina Johnston
Johnston ble olympisk mester i curling under vinter-OL 1998 i Nagano. Hun var med på det canadiske laget som vant curlingturneringen for damer foran Danmark og Sverige. De vant semifinalen over Storbritannia med 6-5 og finalen mot Danmark med 7-5. De andre på laget var Sandra Schmirler, Joan McCusker, Marcia Gudereit og Jan Betker.
Hun ble verdensmester i curling 1993 i Genève, 1994 i Oberstdorf og 1997 i Bern.
EM i luftvåpen 2018
EM i luftvåpen 2018 ble arrangert i Győr i Ungarn fra 16. til 26. februar 2018.
Bukkene Bruse vender tilbake
Bukkene Bruse vender tilbake er en norsk bildebok for barn utgitt første gang i 2014. Boka er skrevet av Bjørn F. Rørvik og illustrert av Gry Moursund. Den er en oppfølger til den kritikerroste salgssuksessen Bukkene Bruse på badeland som kom i 2009. Begge bøkene forteller som den om de tre bukkene Bruse på en leken og humoristisk måte.
Remi Schrijnen
Remi (Remy) Schrijnen (født 24. desember 1921 i Kumtich i Flandern i Belgia, død 27. juli 2006) var en belgisk frivillig i den tyske hæren under den andre verdenskrig. Han var tilsluttet Waffen-SS.
Bukkene Bruse vender tilbake
Bukkene Bruse vender tilbake har fått svært gode kritikker. Den ble trykt i 43,000 eksemplarer i løpet av 2014.
Remi Schrijnen
Schrijnen var av flamsk nasjonalist og den eneste flamske frivillige soldaten i Flandern-divisjonen av det tyske Waffen-SS som har blitt tildelt Jernkorsets ridderkors. Han var også en av bare en håndfull soldater som fikk denne utmerkelsen og han mottok også Jernkorset. Schrijnen var en glødende nasjonalistisk belgier som sluttet seg til Vlaams Nationaal Verbond (VNV) før den andre verdenskrigen.
Bukkene Bruse vender tilbake
Den ble fulgt opp av Bukkene Bruse begynner på skolen i 2017.
Remi Schrijnen
Ved Schrijnens første søknad som frivillig til den flamske legionen, ble han avslått fordi de mente at han var for liten og kort til å gjennomførte noen aktiv militærtjeneste. Andre frivillige nazi-sympatisører kalte ham «Korte tysker». Men han viste sitt mot under slaget om Stalingrad i februar 1943.
Under slaget ved Narva den 3. mars 1944, skal Schrijnen egenhendig ha ødelagt elleve fiendtlige stridsvogner før ble han funnet bevisstløs og døden nær dagen etter og brakt til et sykehus og til slutt ble han sendt til Berlin, hvor han mottok begge Jerkorsene og et telegram med gratulasjoner for hans militære prestasjoner fra VNV-lederen Hendrik Elias.
Etter krigen vendte han tilbake til Belgia, der han ble arrestert, stilt for krigsretten og dømt til døden. Fengselsstraffen ble umiddelbart omgjort til livsvarig fengsel. Schrijnen ble løslatt fra fengsel i 1950, på betingelse av han utelukkende viste eksemplarisk oppførsel i fremtiden. Men, Schrijnen deltok under såkalte amnesti-marsjer der han viste frem sin støtte til at dem som hadde kjempet på Østfronten skulle få amnesti. Disse protestmarsjene sluttet ofte i slagsmål og håndgemeng med politiet. Etter en slik amnesti-slagsmål, i 1953, ble Schrijnen arrestert og holdt i fengsel i nesten to år. I 1962 emigrerte derfor han til Forbundsrepublikken Tyskland, der han søkte om tysk statsborgerskap. Flamske fascister og nazister fortsatte å tilbe ham som «Den siste kongen av Flandern». Dette var også tittelen på en kontroversiell bok av forfatter Allen Brandt som omhandlet flamske soldater i legioner tilhørende det tyske SS.
Schrijnen døde i det tyske Ruhr-området i 2006, 85 år gammel.
Karsten Hansen (motstandsmann)
Karsten Hansen (født 26. september 1925) var en norsk skogsarbeider og motstandsmann fra Ringerike, under krigen tilknyttet den såkalte Osvald-gruppen. Hansen var med i Vågårdsgruppa, en av to Osvald-grupper som var aktive på Ringerike i 1944. Brødrene hans Reidar og Georg var med i samme organisasjon.
Brødrene hans Reidar og Georg ble begge arrestert samtidig med ham. Reidar ble skutt på Trandum høsten 1944. Georg klarte å flykte, og overlevde krigen.
Osvald-gruppen var kommunist-ledet, og deres innsats ble levnet liten ære under den kalde krigen. Karsten Hansen - og familien - opplevde i etterkrigstida problemer med å få jobber på grunn av at han hadde vært «Osvald-kar». «Sjøl om vi kjempet mot samme fienden var vi likevel litt på den gærne sida, i noens øyne», oppsummerte Hansen i 2015.
Først 68 år etter frigjøringen fikk disse motstandsfolkene en offisiell anerkjennelse: Karsten Hansen var blant de få gjenlevende fra gruppen som i 2013 ble hedret og dekorert av den rød-grønne regjeringen. Han var også en av veteranene som deltok da Osvald-monumentet ble avduket på Jernbanetorget i Oslo 1. mai 2015.
EM i sjakk 2018
EM i sjakk 2018 ble arrangert i Batumi i Georgia fra 16. til 29. mars 2018.
Kroatiske Ivan Saric vant turneringen foran Radoslaw Wojtaszek fra Polen og Sanan Sjugirov fra Russland.
Federica Selva
Federica Selva (født 7. juni 1996) er en sanmarinsk alpinist. Hun representerte landet sitt under Vinter-OL 2014 i Sotsji, der hun ikke fullførte noen renn.
Edith Cigana
Edith Cigana (født 15. februar 1968) er en italiensk tidligere triatlet.
Hun representerte landet sitt under Sommer-OL 2000 i Sydney, der hun ble nummer 27.
Ambrosius Hardenbeck
Ambrosius Hardenbeck (født 30. april 1621 i Bergen, død 13. juni 1683) var en norsk prest og Dorothe Engelbretsdatters ektemann.
Liv
Ha ble student ved Universitetet i København i 1637 og året etter innskrevet ved Universitetet i Rostock. Deretter vendte han tilbake til København og ble dekan ved Klosteret (kommunitetet eller universitetsstiftelsen for fattige studenter). Fra 1642 til 1644 var han hovmester hos adelsmannen Lars Ebbesen i Skanderborg, før han fortsatte studiene i Sorø og København og tok magistergraden i 1645.
I 1646 ble Hardenbeck utnevnt til konrektor ved skolen i Bergen. I 1650 ble han residerende kapellan i Bergen domkirke og i 1652 gift med sognepresten Engelbret Jørgensens datter Dorothe Engelbretsdatter. I 1659 ble han sin svigerfars etterfølger som sogneprest ved domkirken. Han var dessuten prost i Nordhordland prosti fra 1671.
Det var etter Hardenbecks død at hans enke Dorothe Engelbretsdatter ble kjent som forfatter i hele Danmark-Norge.
Noen av Hardenbecks prekener ble utgitt i trykken. På grunnlag av disse omtaler Anton Christian Bang ham som en «varmhjertet, klar og indtrængende prædikant». Etter Hardenbecks død holdt biskop Randulf en likpreken over ham som ble utgitt i en kostbar folio-utgave med Hardenbecks portrett (1685).
VM i padling 1987
VM i padling 1987 (verdensmesterskapet i padling) ble arrangert i Duisburg i Vest-Tyskland i 1987.
Kjell Henry Gjelstad
Kjell Henry Gjelstad (født 21. mai 1925 i Sandar, død 11. mars 2007 i Oslo) var en norsk embetsmann og første revisjonsråd i Riksrevisjonen.
Han satt i årene 1980-1982 i Finansdepartementets budsjettsystemutvalg.
Han ble i 1995 utnevnt til Kommandør av St. Olavs Orden for embetsfortjenester.
Grå boks
En grå boks kan vise til en hybrid av en hvit boks (hvor den indre virkemåten er kjent) og en svart boks (hvor den indre virkemåten er ukjent).
Grå boks eller grey box kan også referere til:
Malmö isstadion
Malmö Isstadion er en innendørs idrettshall i Malmö i Sverige. Den har tidligere vært hjemmebanen til ishockeylaget Malmö Redhawks. Hallen var arena da Sverige arrangerte Eurovision Song Contest 1992.
Malmø isstadion var en av arenaene under Håndball-EM 2016 for kvinner.
Seiling under Sentralamerikanske og karibiske leker 1990
Seiling under Sentralamerikanske og karibiske leker 1990. Seiling var en av flere sporter i de sekstende sentralamerikanske og karibiske leker som ble arrangert i Mexico by i Mexico i perioden 20. november til 3. desember 1990. Det var sjette gangen som seiling var med i de sentralamerikanske og karibiske leker. Det ble konkurrert i fem klasser, fire for menn og en for kvinner. Mexico ble beste nasjon med to gullmedaljer foran Venezuela som også vant to gull.
Silvia Pepels
Silvia Pepels (født 6. januar 1975) er en nederlandsk tidligere triatlet.
Hun representerte landet sitt under Sommer-OL 2000 i Sydney, der hun ble nummer 26.
Sant & Usant
Sant & Usant er et norsk dokumentarfilmselskap etablert i 2005. De har kontorer i Oslo og Drøbak, og eies av Tone Grøttjord og Anita Rehoff Larsen, som også jobber som produsenter for selskapet sammen med Eirin Gjørv.
Selskapet produserer dokumentarfilmer for et nasjonalt og internasjonalt publikum, både for TV, kino, festivaler og for internet. I 2013 fikk Sant & Usant to nominasjoner til Prix Europa med filmene Til ungdommen og Mellom murene (When the boys return).
Gi meg en Zebra
«Gi meg en Zebra» er en sang skrevet av Carsten Klouman og Dag Frøland som ble gitt ut på singel med Anita Hegerland i 1971.
Den var ett av bidragene til Melodi Grand Prix 1971. Hegerland ble i en alder av ni år den yngste deltakeren som har deltatt i Melodi Grand Prix. Dagens regler krever at artistene må være 16 år for å kunne delta, og dermed vil Hegerland trolig forbli den yngste deltakeren gjennom konkurransens historie. I den norske finalen endte sangen delt fjerdeplass med 44 poeng.
Pieter Verlinden
Pieter Verlinden (født 8. juli 1984 i Lierde) er en belgisk handikappet bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne.
Verlinden har medfødt cerebral parese, og har en bronsemedalje fra paralympiske sommerleker 2012 i London.
Karriere
Han deltok i sitt første internasjonale mesterskap da han deltok ved EM i boccia 2009, der han kom på 18.-plass. Året etter kom han på 50.-plass ved VM i boccia. Ved utgangen av 2011 var han rangert som nummer 69 i verden i klassen BC3.